[{"text_idx": "#000003", "text": "Newydd ddychwelyd o\u2019u trip i Philadelphia yn America mae cantorion Siriol Elin a Manon Ogwen, ynghyd a\u0302 Dafydd Jones a Tomos Gwyn. Mentrodd y pedwar dros y dw\u0302r er mwyn perfformio mewn cyngerdd arbennig i ddathlu canmlwyddiant mudiad yr Urdd."}, {"text_idx": "#000006", "text": "Siriol Elin: Y peth cynaf i ni wneud ar o\u0302l cyrraedd oedd cael ymarfer gyda\u2019r cyfeilydd a hefyd cael ein hymarfer cyntaf ni fel pedwarawd! Y bore canlynol roeddem yn canu yn y City Hall yn Philadelphia mewn seremoni agoriadol lle'r oedd y Maer yn siarad yn ogystal ag aelodau o Lywodraeth Cymru. Yna, fe aethom yn syth i Macy\u2019s i ganu i gyfeiliant yr organ mwyaf yn y byd. Roedd hynny\u2019n brofiad bythgofiadwy."}, {"text_idx": "#000007", "text": "Ar y dydd Iau, roedd cyngerdd dathlu canmlwyddiant yr Urdd mewn neuadd berfformio ble cawsom gyfle i ganu caneuon yn unigol a hefyd fel pedwarawd. Ar ein diwrnodau olaf, fe wnaethom flashmob o amgylch y ddinas ac roedd hynny\u2019n brofiad hollol newydd! Ar y noson olaf, roedd cyfle i ni fynd i banquet lle'r oedd Dafydd Jones yn ein diddanu."}, {"text_idx": "#000008", "text": "LC: Mae\u2019n perfformio yn America yn gyffrous iawn! Sut brofiad oedd perfformio mor bell o adra?"}, {"text_idx": "#000009", "text": "SE: Roedd yn brofiad anhygoel canu yn America a chael y cyfle i ganu mewn mannau hollol wahanol i\u2019r arfer. Dwi wedi hefyd cael y cyfle i wneud cysylltiadau gydag unigolion o America a gwneud ffrindiau newydd!"}, {"text_idx": "#000010", "text": "LC: Mae gan y pedwar ohonoch chi steil canu gwbl wahanol, a heb ymarfer gyda\u2019ch gilydd nes cyrraedd Philadelphia! Sut brofiad oedd hynny?"}, {"text_idx": "#000011", "text": "SE: Oes, mae gan y pedwar ohonom ni steil gwbl wahanol o ganu! Dwi\u2019n siw\u0302r roedd hyn yn rhywbeth roeddwn ni i gyd wedi meddwl amdani cyn canu gyda\u2019n gilydd ond dwi\u2019n meddwl ein bod ni wedi asio\u2019n dda o fewn amser byr o ymarfer!"}, {"text_idx": "#000013", "text": "SE: Cawsom groeso mawr gan yr Americanwyr ac roedd yn ymateb y gre\u0302t! Wedi ni berfformio roedd cyfle i sgwrsio gyda\u2019r gynulleidfa ac mi gefais dipyn o sioc ar o\u0302l clywed ein bod ni wedi bod ar y newyddion yn canu o fewn eitem am yr w\u0302yl!"}, {"text_idx": "#000017", "text": "SE: Mae\u2019r profiadau sy\u2019n cael ei gynnig gan yr Urdd i bobl ifanc yn hynod o bwysig. Nid yn unig gan ei fod yn cynnig platform ychwanegol i ni ond mae\u2019n galluogi ni i wneud cysylltiadau o mewn maes penodol. Dwi\u2019n sicr fuaswn i byth wedi cael canu yn America heb y wobr gan yr Urdd ac mae fy niolch i yn enfawr am y cyfle dwi wedi ei gael!"}]